laion/Wikipedia-Exotic huggingface dataset:
ბაჰრეინი 2004 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე მეექვსედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2012-11-21 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა ↑ „2004 Athens: Flag Bearers for the Opening Ceremony“. Olympics. 13 August 2004. ციტირების თარიღი: 11 September 2013.
ბაჰრეინი 2008 წლის ზაფხულის ოლიმპიურ თამაშებზე

ბაჰრეინმა ზაფხულის ოლიმპიურ თამაშებზე მეშვიდედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2009-03-18 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
რაშტრაპატი-ბხავანი

რაშტრაპატი-ბხავანი — (ჰინდი: भारतीय राष्ट्रपति भवन - პრეზიდენტის სახლი) სახელმწიფო მეთაურის ოფიციალური რეზიდენცია. მდებარეობს ნიუ-დელიში, რაისინას ბორცვზე. 1950 წლამდე ის ცნობილი იყო როგორც ვიცე-მეფის სახლი და ინდოეთის გენერალ-გუბერნატორის რეზიდენციად გამოიყენებოდა. დღეისთვის ის არის ქვეყნის მმართველის სასახლეებში უდიდესი. მშენებლობა იგეგმებოდა 4 წლის განმავლობაში, მაგრამ პირველი მსოფლიო ომის გამო მის დასულებას 19 წელი დასჭირდა. მისი პირველი მოსახლე ედვარდ ჰალიფაქსი იქ 1931 წლის 23 იანვარს გადავიდა. Davies, P. (1985). Splendours of the Raj: British Architecture in India, 1660 to 1947, John Murray Ltd, London. Gradidge, R. (1981). Edwin Lutyens, Architect Laureate, George Allen & Unwin, London. Irving, R. (1981). Indian Summer: Lutyens, Baker, and Imperial Delhi, Yale University Press, New Haven. Nath, A. (2002). Dome over India: Rashtrapati Bhevan, India Book House Pvt Ltd, New Delhi. ვიკისაწყობში არის გვერდი თემაზე: რაშტრაპატი-ბხავანი President of India: რაშტრაპატი-ბხავანი, ოფიციალური საიტი http://www.cs.jhu.edu/~bagchi/delhi/writing/lutyens.html დაარქივებული 2008-09-14 საიტზე Wayback Machine. რაშტრაპატი-ბხავანი, ნიუ-დელი, ინდოეთი ↑ President of India. Official website. ციტირების თარიღი: 6 March 2011. ↑ Lutyens' Legacy. Forbes (07.02.07).
დანიელ-კამპოსის პროვინცია

დანიელ-კამპოსის პროვინცია (ესპ. Provincia de Daniel Campos) — პროვინცია ბოლივიაში, პოტოსის დეპარტამენტის ჩრდილო-დასავლეთ ნაწილში. სახელი ეწოდა ამ მხარეში დაბადებული პოეტის — დანიელ კამპოსის პატივსაცემად. დედაქალაქია ლიიკა. დანიელ-კამპოსი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება ორუროს დეპარტამენტი, დასავლეთით — ჩილე. ჩრდილოეთიდან სამხრეთისკენ გადაჭიმულია 180 კმ-ზე, აღმოსავლეთიდან დასავლეთისკენ 240 კმ-ზე, ხოლო მთლიანი ფართობი 10 347 კმ²-ს შეადგენს. პროვინცია მდებარეობს მარილიან პლატოზე, სამხრეთ ალტიპლანოში. მისი ტერიტორიის 65 %-ზე მეტი სალარ-დე-უიუნის უჭირავს. კლიმატი მშრალია, ნალექების 200 მმ საშუალო წლიური მაჩვენებლით. 1992 წლის აღწერისას, მოსახლეობა 4 630 ადამიანს შეადგენდა, 2001 წელს კი 5 067-ს, ანუ ადგილი ჰქონდა 9.4 %-იან ზრდას. 80% ლაპარაკობს ესპანურად, 59% აიმარაზე. მოსახლეობის 87 %-ს არ აქვს ელექტროენერგია. 73% დასაქმებულია სასოფლო-სამეურნეო სფეროში, 3% მაღაროებში, 2% მრეწველობაში, 22% მომსახურების სფეროში (2001). მორწმუნეთა 87% კათოლიკეა, 8% პროტესტანტი. მოსახლეობის ძირითადი ნაწილი აიმარას შთამომავლები არიან. პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები Population data (Spanish) დაარქივებული 2009-10-27 საიტზე Wayback Machine. [მკვდარი ბმული] 20°07′ ს. გ. 67°48′ დ. გ.﻿ / ﻿20.117° ს. გ. 67.800° დ. გ.﻿ / -20.117; -67.800
ენრიკე-ბალდივიესოს პროვინცია

ენრიკე-ბალდივიესოს პროვინცია (ესპ. Provincia de Enrique Baldivieso) — პროვინცია ბოლივიაში, პოტოსის დეპარტამენტში. სახელი ეწოდა ყოფილი ვიცე-პრეზიდენტის — ენრიკე ბალდივიესოს პატივსაცემად. დედაქალაქია სან-აგუსტინი, რომელიც მდინარე ტურუნჩის ნაპირებზეა გაშენებული. ენრიკე-ბალდივიესო ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება კოჩაბამბის დეპარტამენტი, სამხრეთ-დასავლეთით — ორუროს დეპარტამენტი. ჩრდილო-დასავლეთიდან სამხრეთ-აღმოსავლეთისკენ გადაჭიმულია 120 კმ-ზე, საშუალო სიგანე 35 კმ-ია, ხოლო მთლიანი ფართობი 2 254 კმ²-ს შეადგენს. 1992 წლის აღწერისას, მოსახლეობა 1 313 ადამიანს შეადგენდა, 2001 წელს კი 1 640-ს, ანუ ადგილი ჰქონდა 25 %-იან ზრდას. 86 % ლაპარაკობს ესპანურად, 96 % კეჩუაზე. მოსახლეობის 99.7 %-ს არ აქვს ელექტროენერგია. 72 % დასაქმებულია სასოფლო-სამეურნეო სფეროში, 28 % მომსახურების სფეროში (2001). მორწმუნეთა 95 % კათოლიკეა, 2 % პროტესტანტი. პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ კანტონებად იყოფა. ბოლივიის პროვინციები San Agustín Municipality (= Enrique Baldivieso Province): population data and map დაარქივებული 2012-04-01 საიტზე Wayback Machine. Population data (Spanish) დაარქივებული 2007-02-22 საიტზე Wayback Machine. 21°09′00″S 67°40′01″W﻿ / ﻿21.150° ს. გ. 67.667° დ. გ.﻿ / -21.150; -67.667
ქართული თეატრის ენციკლოპედია

ქართული თეატრის ენციკლოპედია — ინტერნეტ-ენციკლოპედია, რომელშიც წარმოდგენილია საქართველოს თეატრები, შემოქმედებითი ჯგუფები, ქართული და უცხოური დრამატურგების ნაწარმოებების მიხედვით დადგმული სპექტაკლები. ბაზას დაემატება თეატრების, სპექტაკლების და თეატრში მოღვაწე ხელოვნების მუშაკთა შემოქმედებითი ბიოგრაფიები. საიტი შეიქმნა ქალაქ თბილისის მერიის კულტურული ღონისძიებების ცენტრის მხარდაჭერით. ოფიციალური საიტი.
Super Mario Bros.

Super Mario Bros. (სრული სახელი Super Mario Brothers) — პლატფორმერი თამაში, შემუშავებული კომპანია Nintendo R&D4-სა და გამოცემული Nintendo-ს მიერ, რომელიც წარმოადგენს Mario Bros-ის ფსევდოსიკველს. თავდაპირველად გამოვიდა იაპონიაში 1985 წლის 13 სექტემბერს. იგი არის პირველი თამაში სერიიდან Super Mario. Super Mario Bros-ში მოთამაშე მართავს პერსონაჟს მარიოს (თუ ორი მოთამაშე თამაშობს ერთ-ერთი ითამაშებს მარიოს ძმის პერსონაჟის ლუიჯის მხარეს), ის მოგზაურობს სოკოების სამეფოში (ინგლ. Mushroom Kingdom) რომ გადაარჩინოს პრინცესა. 2005 წელს IGN-ის გამოკითხვაში იგი დასახელეს ერთ-ერთ გავლენიან და ყველა დროის საუკეთესო ვიდეო თამაშად ისტორიაში. მას უკავშირებენ 1980-იანი წლების ვიდეო თამაშების კრიზისის დაძლევას. ყველა დადებით თვისებასთან ერთად თამაში წარმატებული აღმოჩნდა კომერციულადაც, სამი ათწლეულის განმავლობაში ინარჩუნებდა მსოფლიოში ყველაზე გაყიდვადი თამაშის ტიტულს 40 მილიონი ეგზემპლიარის ოდენობით, მანამდე სანამ, 2009 წელს Wii Sports-მა არ მოხსნა აღნიშნული რეკორდი. კომერციულმა წარმატებამ განაპირობა თამაშის სხვა პლატფორმებზეც პორტირება. Audureau, William (2014). The History of Mario – 1981-1991: The rise of an icon, from myths to reality (Französisch). Pix'n Love Publishing.  Curry, Patrick (2009). Everything I know about game design I learned from Super Mario Bros. Drew Davidson.  Christian Donlan: Super Mario Bros. In: Tony Mott (Hrsg.): 1001 Video Games You Must Play Before You Die. Universe Publishing, 2010, ISBN 978-0-7893-2090-2, S. 103. Chris Kohler: Power Up. How Japanese Video Games Gave the World an Extra Life. BradyGames, Indianapolis, Indiana 2004, ISBN 0-7440-0424-1, S. 54–63. Mario Bros. Game Boy Advance-ისთვისსაიტზე Nintendo.com Official Nintendo Japan Super Mario Bros. Deluxe site Super Mario Bros MobyGames-ზე Super Mario Bros Internet Movie Database-ში ↑ „Macy's advertisement“. New York Times. 17 ნოემბერი, 1985. p. A29. შეამოწმეთ თარიღის პარამეტრი |date=-ში (დახმარება) ↑ Dayton, David. Super Mario's Release Date is Missing!. The Mushroom Kingdom. ციტირების თარიღი: 31 დეკემბერი, 2010. ↑ Cifaldi, Frank. Sad But True: We Can't Prove When Super Mario Bros. Came Out. Gamasutra. 28 მარტი, 2012. ↑ Super Mario Bros. Game List. Nintendo of America, Inc.. დაარქივებულია ორიგინალიდან — 1999-04-27. ციტირების თარიღი: 11 სექტემბერი, 2010. ↑ IGN's Top 100 Games. ign.com. დაარქივებულია ორიგინალიდან — 2010-03-01. ციტირების თარიღი: 2016-05-10. ↑ Mario Sales Data.
ხოსე-მარია-ლინარესის პროვინცია

ხოსე-მარია-ლინარესის პროვინცია (ესპ. Provincia de José María Linares) — პროვინცია ბოლივიაში, პოტოსის დეპარტამენტის აღმოსავლეთ ნაწილში. დედაქალაქია პუნა. ხოსე-მარია-ლინარესი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთიდან სამხრეთისკენ გადაჭიმულია 85 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 4 843 კმ²-ს შეადგენს. 1992 წლის აღწერისას, მოსახლეობა 52 535 ადამიანს შეადგენდა, 2001 წელს კი 50 899-ს, ანუ ადგილი ჰქონდა 2.1 %-იან კლებას. 44 % ლაპარაკობს ესპანურად, 80 % კეჩუაზე. მოსახლეობის 90 %-ს არ აქვს ელექტროენერგია. 69 % დასაქმებულია სასოფლო-სამეურნეო სფეროში, 0.5 % მაღაროებში, 11 % მრეწველობაში, 20 % მომსახურების სფეროში (2001). მორწმუნეთა 88 % კათოლიკეა, 10 % პროტესტანტი (1992). მოსახლეობის ძირითადი ნაწილი კეჩუას შთამომავლები არიან. პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები National Institute of Statistics of Bolivia 19°53′ ს. გ. 65°28′ დ. გ.﻿ / ﻿19.883° ს. გ. 65.467° დ. გ.﻿ / -19.883; -65.467 ↑ obd.descentralizacion.gov.bo/municipal/fichas/ (inactive)
ტრადიციული თუშური ყველის ფესტივალი

ტრადიციული თუშური ყველის ფესტივალი იმართება ახმეტის მუნიციპალიტეტში, ქალაქ ახმეტის ცენტრში, ბიძინა ჩოლოყაშვილის სახელობის სკვერში, ყოველი წლის მაისის ბოლო კვირას. ფესტივალში მონაწილეობენ ყველის მწარმოებლები, როგორც თუშეთიდან და ალვნებიდან, ასევე პანკისისა და ილტოს ხეობებიდან. ფესტივალის დღეს დიდი რაოდენობის ყველი იყიდება. მყიდველთა უმეტესობა დედაქალაქიდან და მეზობელი რაიონებიდან სპეციალურად ჩამოდის. ამ დღეს სტუმრებს შეუძლიათ, დაათვალიერონ ადგილობრივი ხელნაკეთი პროდუქტები, დააგემოვნონ ტრადიციული თუშური ყველი, მოისმინონ ტრადიციული ქართული სიმღერები. ფესტივალის შემდეგ იმართება დოღი და მრავალი სპორტული შეჯიბრება. დღესასწაულები ახმეტის მუნიციპალიტეტში[მკვდარი ბმული] მუნიციპალიტეტის ოფიციალური საიტი ტრადიციული ფესტივალები საქართველოში[მკვდარი ბმული] „თუშეთობა 2011“[მკვდარი ბმული] საქართველოს გარემოს დაცვის სამინისტრო
მოდესტო-ომისტეს პროვინცია

მოდესტო-ომისტეს პროვინცია (ესპ. Provincia de Modesto Omiste) — პროვინცია ბოლივიაში, პოტოსის დეპარტამენტის სამხრეთ ნაწილში. დედაქალაქია ვილიასონი. მოდესტო-ომისტე ერთ-ერთია პოტოსის დეპარტამენტის თექვსმეტი პროვინციიდან. აღმოსავლეთით ესაზღვრება ტარიხას დეპარტამენტი, სამხრეთით და სამხრეთ-დასავლეთით — არგენტინა. ჩრდილოეთიდან სამხრეთისკენ გადაჭიმულია 65 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 2 554 კმ²-ს შეადგენს. 1992 წლის აღწერისას, მოსახლეობა 31 737 ადამიანს შეადგენდა, 2001 წელს კი 36 266-ს, ანუ ადგილი ჰქონდა 14.3 %-იან ზრდას. 97 % ლაპარაკობს ესპანურად, 44 % კეჩუაზე. მოსახლეობის 44 %-ს არ აქვს ელექტროენერგია. 18 % დასაქმებულია სასოფლო-სამეურნეო სფეროში, 11 % მრეწველობაში, 71 % მომსახურების სფეროში (2001). მორწმუნეთა 84 % კათოლიკეა, 11 % პროტესტანტი. მოსახლეობის 43,3% კეჩუას შთამომავლები არიან. პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ კანტონებად იყოფა. ბოლივიის პროვინციები Population data (Spanish) დაარქივებული 2009-10-27 საიტზე Wayback Machine. Villazón Municipality (= Modesto Omiste Province): population data and map (PDF; 628 kB) (spanisch) 18°53′ ს. გ. 65°39′ დ. გ.﻿ / ﻿18.883° ს. გ. 65.650° დ. გ.﻿ / -18.883; -65.650
ნორ-ჩიჩასის პროვინცია

ნორ-ჩიჩასის პროვინცია (ესპ. Provincia de Nor Chichas) — პროვინცია ბოლივიაში, პოტოსის დეპარტამენტის აღმოსავლეთ ნაწილში. დედაქალაქია კოტაგაიტა. ნორ-ჩიჩასი ერთ-ერთია პოტოსის დეპარტამენტის თექვსმეტი პროვინციიდან. აღმოსავლეთით ესაზღვრება ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 140 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 8 205 კმ²-ს შეადგენს. 1992 წლის აღწერისას, მოსახლეობა 38 250 ადამიანს შეადგენდა, 2001 წელს კი 35 323-ს, ანუ ადგილი ჰქონდა 17 %-იან კლებას. 69 % ლაპარაკობს ესპანურად, 99.5 % კეჩუაზე. მოსახლეობის 92 %-ს არ აქვს ელექტროენერგია. 73 % დასაქმებულია სასოფლო-სამეურნეო სფეროში, 4.5 % მაღაროებში, 4 % მრეწველობაში, 18.5 % მომსახურების სფეროში (2001). მორწმუნეთა 79 % კათოლიკეა, 17 % პროტესტანტი. მოსახლეობის ძირითადი ნაწილი კეჩუას შთამომავლები არიან. პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები Population data (Spanish) დაარქივებული 2009-10-27 საიტზე Wayback Machine. 20°34′ ს. გ. 65°45′ დ. გ.﻿ / ﻿20.567° ს. გ. 65.750° დ. გ.﻿ / -20.567; -65.750
ნორ-ლიპესის პროვინცია

ნორ-ლიპესის პროვინცია (ესპ. Provincia de Nor Lípez) — პროვინცია ბოლივიაში, პოტოსის დეპარტამენტში. დედაქალაქია ვილია-მარტინი. ნორ-ლიპესის ტერიტორიაზე მდებარეობს ბოლივიაში ერთ-ერთი უდიდესი — სან-კრისტობალის მაღარო. ნორ-ლიპესი ერთ-ერთია პოტოსის დეპარტამენტის თექვსმეტი პროვინციიდან. დასავლეთით ესაზღვრება ჩილე. ჩრდილოეთიდან სამხრეთისკენ გადაჭიმულია 210 კმ-ზე, აღმოსავლეთიდან დასავლეთისკენ 270 კმ-ზე, ხოლო მთლიანი ფართობი 28 187 კმ²-ს შეადგენს. 1992 წლის აღწერისას, მოსახლეობა 8 320 ადამიანს შეადგენდა, 2001 წელს კი 10 460-ს, ანუ ადგილი ჰქონდა 25,7 %-იან ზრდას. მოსახლეობის 96 %-ს არ აქვს ელექტროენერგია. 61 % დასაქმებულია სასოფლო-სამეურნეო სფეროში, 9 % მაღაროებში, 2 % მრეწველობაში, 28 % მომსახურების სფეროში (2001). მორწმუნეთა 90 % კათოლიკეა, 6 % პროტესტანტი. მოსახლეობის ძირითადი ნაწილი კეჩუას შთამომავლები არიან. პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები General map of province დაარქივებული 2009-01-06 საიტზე Wayback Machine. Detailed map of province towns and rivers დაარქივებული 2012-04-20 საიტზე Wayback Machine. Population data (Spanish) დაარქივებული 2009-10-27 საიტზე Wayback Machine. 21°14′ ს. გ. 67°27′ დ. გ.﻿ / ﻿21.233° ს. გ. 67.450° დ. გ.﻿ / -21.233; -67.450
ლეპონტის ალპები

ლეპონტის ალპები (იტალ. Alpi Lepontine) — ქედი დასავლეთ ალპებში, იტალია-შვეიცარიის საზღვარზე. შეჭრილია შვეიცარიის კანტონების — ვალეს, ტიჩინოსა და გრაუბიუნდენის ტერიტორიებზე და იტალიის პიემონტის რეგიონში. ვრცელდება სიმპლონის უღელტეხილსა (დასავლეთით) და მდინარე უკანა რაინს (აღმოსავლეთით) შორის. სიგრძე დაახლოებით 130 კმ. სიმაღლე 3553 მ-მდე (მთა მონტე-ლეონე). ჩრდილო-დასავლეთით გამოეყოფა ბერნის ალპებს მდინარე რონის ხეობით, სამხრეთ-დასავლეთით პენინის ალპებს ფურკისა და სენ-გოტარდის უღელტეხილებით, ჩრდილოეთით გლარნის ალპებს წინა რაინის ხეობით. მდინარეები რონა და რაინი სათავეს იღებენ ლეპონტის ალპებში. შესამჩნევად დაბლდება აღმოსავლეთისაკენ. ლეპონტის ალპები აგებულია გრანიტებით, გნაისებითა და ფიქლებით. აქვს ალპური ტიპის წვეტიანი მწვერვალებიანი ვიწრო თხემი, პატარა მყინვარები, დაფარულია მუდმივი თოვლით. კალთები შემოსილია ფართოფოთლოვანი და წიწვოვანი ტყეებით, 1600-1800 მ-ის ზევით მთის ბუჩქნარი და მდელოებია. სენ-გოტარდისა და სიმპლონის უღელტეხილებზე გადის საავტომობილო გზა და გაყვანილია სარკინიგზო გვირაბები. განვითარებულია ალპინიზმი. ალპები შეგიძლიათ იხილოთ მედიაფაილები თემაზე „ლეპონტის ალპები“ ვიკისაწყობში. ლეპონტის ალპები — სტატია დიდი რუსული ენციკლოპედიიდან (რუსული) ლეპონტის ალპები — სტატია ენციკლოპედია ბრიტანიკიდან (ინგლისური)
რეტის ალპები

რეტის ალპები (იტალ. Alpi Retiche; გერმ. Rätische Alpen) — აღმოსავლეთი ალპების ნაწილი იტალიაში, შვეიცარიაში, ლიხტენშტაინსა და ავსტრიაში. შეჭრილია იტალიის ლომბარდიისა და ტრენტინო-ალტო-ადიჯეს რეგიონებში, შვეიცარიის ტიჩინოსა და გრაუბიუნდენის კანტონებში და ავსტრიის ფორარლბერგისა და ტიროლის ტერიტორიებზე. ვრცელდება შპლიუგენისა და რეზიის უღელტეხილებს შორის. სიგრძე 140 კმ. სიმაღლე 4049 მ-მდე (პიკი ბერნინა). გადაკვეთილია მრავალი ხეობით. რეტის ალპებიდან სათავეს იღებენ მდინარეები ადა და ინი. უმთავრესად აგებულია კირქვებით, მერგელებით, დოლომიტებითა და კრისტალური ქანებით. ჭარბობს ალპური ტიპის რელიეფი. მოიცავს იზოლირებულ ორტლერის, ადამელოსა და ბერნინის მასივებს. ფლორა და ფაუნა მეტად მრავალფეროვანია. 800 მ სიმაღლემდე შემოსილია ფართოფოთლოვანი ტყით, 2250 მ-მდე შერეული და წიწვოვანი ტყით, 2700 მ-მდე სუბალპური და ალპური მდლოები ბუჩქნარია, უფრო მაღლა — მუდმივი თოვლი და მყინვარები. აღმოსავლეთ ნაწილში მდებარეობს შვეიცარიის ეროვნული პარკი. განვითარებულია ტურიზმი, ალპინიზმი. ალპები რეტის ალპები — სტატია დიდი რუსული ენციკლოპედიიდან (რუსული) რეტის ალპები — სტატია ენციკლოპედია ბრიტანიკიდან (ინგლისური)
ოდიში (ტელეკომპანია)

ოდიში — რეგიონული ტელეკომპანია სამეგრელო-ზემო სვანეთის მხარეში, ქალაქ ზუგდიდში. ტელეკომპანიის მაუწყებლობის დაფარვის ზონაში შედის სამეგრელოს რეგიონი, ნაწილობრივ სვანეთი და აფხაზეთი. ჰყავს დაახლოებით 300 000-იანი პოტენციური აუდიტორია. ტელეკომპანია „ოდიში“ როგორც პირველი დამოუკიდებელი ტელევიზია 1989 წელს ჩამოყალიბდა. თავდაპირველად ოდიში საკაბელო ტელევიზია იყო, ხოლო 1991 წლიდან გადავიდა დეციმეტრულ მაუწყებლობაზე. თავიდან ტელეკომპანიის პროგრამა შედგებოდა ადგილობრივი საინფორმაციო გადაცემებისა და ფილმებისგან. 1995 წლიდან ტელეკომპანია საქართველოს სატელევიზიო ქსელში შედის. „ოდიშის“ ეთერში სხვადასხვა დროს გადიოდა ახალგაზრდული გასართობი პროგრამა „ახალგაზრდული ტალღა“, ლიტერატურულ–შემეცნებითი გადაცემები „ანტურაჟი“ და „აპეირონი“, მუსიკალურ-გასართობი პროგრამები და გათამაშებები პირდაპირ ეთერში. პირველ საინფორმაციო გადაცემას ერქვა „ციონი“, ხოლო 2004 წლიდან მისი სახელწოდებაა „დრო“. 1995 წლიდან ტელეკომპანიამ დაიწყო გადაცემის ტრანსლაცია რუბრიკით „დიალოგი პირდაპირ ეთერში“, იმართებოდა ტელედებატები და მოსახლეობას საშუალება ჰქონდა ტელეფონის მეშვეობით დაესვა შეკითხვები ადგილობრივი კანდიდატებისთვის. ტელეკომპანია პროექტს ფონდ „ევრაზიის“ დაფინანსებით ახორციელებდა. ტელეკომპანია „ოდიში“ თანამშრომლობს მოსწავლე–ახალგაზრდობის სასახლესთან და ამზადებს ერთობლივ გადაცემებს, კერძოდ, ახალგაზრდულ და საბავშვო–მუსიკალურ პორგრამებს. ტელეკომპანიის გადაცემათა ბადე მოიცავს საინფორმაციო პროგრამა „დროს“, ყოველკვირულ შემაჯამებელ–ანალიტიკურ პროგრამას „ინფო–დაიჯესტი“, ზუგდიდისა და ცაიშის ეპარქიის მიტროპოლიტის მეუფე გერასიმეს ლოცვა–კურთხევით მომზადებულ საეკლესიო გადაცემას „ქრისტეს გზა“, რომელიც მიზნად ისახავს ქართული ხუროთმოძღვრული ძეგლების პოპულარიზაციას, ასევე გადის გადაცემა „საუბრები მართმადიდებლობაზე“. საეთერო ბადე ივსება სხვადასხვა ჟანრის მხატვრული და დოკუმენტური ფილმებით. ტელეკომპანია „ოდიში“ აქტიურად თანამშრომლობს დამოუკიდებელ ტელეკომპანიათა ასოციაციასთან, რომლის სრულუფლებიანი წევრიც არის. „ოდიშის“ ეთერში ყოველდღიურად გადის საზოგადოებრივი მაუწყებლის მიერ მომზადებული საინფორმაციო პროგრამა „მოამბე“ აფხაზურ ენაზე, ასევე დამოუკიდებელ ტელეკომპანიათა ასაციაციის მიერ ერთობლივად მომზადებული გადაცემა „მრავალკუთხედი“, რომელიც ყველა რეგიონის მნიშვნელოვან და საინტერესო მოვლენებს აშუქებს. ტელეკომპანიის დამფუძნებლები არიან გრიგოლ ქობალია, ალექსანდრე და ლევან ქობალიები. 2004-2008 წლებში მას ხელმძღვანელობდა მინჯორაია. 2008 წლიდან დირექტორია დავით გრიგოლია. ოფიციალური საიტი დაარქივებული 2013-06-15 საიტზე Wayback Machine.
მერა (მდინარე)

მერა (იტალ. Mera; გერმ. Mera) — მდინარე ევროპაში, შვეიცარიასა და იტალიაში. სათავე აქვს ალპებში, მალოიას უღელტეხილთან, ზღვის დონიდან 3053 მ სიმაღლეზე. სიგრძე დაახლოებით 50 კმ. აქვს დასავლური მიმართულება, ერთვის კომოს ტბას. გაედინება ბრეგალიას ხეობაში. მთავარი შენაკადია მდინარე ლირო. შვეიცარიაში მდინარეს უწოდებენ მაირას. იტალიის მდინარეები
ბიორნ კეიპერსი

ბიორნ კეიპერსი (ნიდერლ. Björn Kuipers; 28 მარტი, 1973 წ. ოლდენზალი) — ნიდერლანდელი ფეხბურთის მსაჯი. ძირითადად მოღვაწეობს ნიდერლანდების უმაღლეს საფეხბურთო დივიზიონში. კეიპერსი ამავე დროს მსაჯობს ეროვნულ და საერთაშორისო დონეზე. მათ შორისაა 2006 წლის ევროპის 17 წლამდელთა ჩემპიონატის ფინალი, უეფა-ს თასის, უეფა-ს ევროპის ლიგისა და ჩემპიონთა ლიგის მატჩები. KNVB-ის (ნიდერლანდების სამეფო ფეხბურთის ასოციაცია) მიერ კეიპერსი A კლასის (ტოპ-სია) არბიტრთა სიაშია შეტანილი. მამამისი ასევე მსაჯი იყო. 2009 წლის 14 ივლისს, KNVB-ის მსაჯთა ტექნიკური სამსახურის უფროსმა დაადასტურა, რომ კეიპერსი ევროპული ფეხბურთის უმაღლეს კლასში იქნა აყვანილი. პიეტერ ვინკთან და ერიკ ბრაამჰაართან ერთად, იგი ერთადერთი ჰოლანდიელია უმაღლეს ევროპულ დონეზე. 2006 წლიდან ირიცხება ფიფა-ს მსაჯთა სიაში. ბიორნი ნეიმეგენის რადბუდის უნივერსიტეტში ბიზნესის ადმინისტრირებას სწავლობდა, პარალელურად ოლდენზალში სამი C1000 სუპერმარკეტისა და თმის სალონის თანამფლობელი იყო. ↑ დაარქივებული ასლი. დაარქივებულია ორიგინალიდან — 2014-07-13. ციტირების თარიღი: 2012-04-03. ↑ დაარქივებული ასლი. დაარქივებულია ორიგინალიდან — 2014-07-13. ციტირების თარიღი: 2012-04-03. ↑ დაარქივებული ასლი. დაარქივებულია ორიგინალიდან — 2012-03-18. ციტირების თარიღი: 2012-04-03. ↑ http://www.soccerway.com/referees/bjorn-kuipers/44867/ ↑ "Scheidsrechter Kuipers promoveert naar hoogste klasse" op 14 januari 2009 op sportweek.nl[მკვდარი ბმული] ↑ http://www.football-lineups.com/referee/104/?fo=332
ლირო

ლირო (იტალ. Liro) — პატარა ნაკადული იტალიაში. გაედინება სონდრიოს პროვინციის ტერიტორიაზე (ლომბარდიის რეგიონი). სათავე აქვს ალპებში, შპლიუგენის უღელტეხილთან, შვეიცარიის საზღვრის სიახლოვეს. წარმოადგენს მდინარე მერას მთავარ შენაკადს (შეერთვის ქალაქ კიავენას სიახლოვეს). ზემო დინებაში ქმნის წყალსაცავს.
Sun King (სიმღერა)

Sun King — სიმღერა, რომელიც თავდაპირველად დაწერა ჯონ ლენონმა, თუმცა ავტორობა ეკუთვნით ლენონსა და მაკ-კარტნის და ჩაწერილია The Beatles-ის მიერ მათი 1969 წლის ალბომისთვის Abbey Road. ისევე, როგორც ალბომში შემავალი სხვა სიმღერები (მაგ. „Because“), ესეც წარმოგვიდგება ლენონის, მაკ-კარნისა და ჰარისონის მრავალ-ბილიკიან ვოკალურ ჰარმონიად. სიმღერის თავდაპირველი სახელწოდება იყო „Here Comes the Sun King“, მაგრამ ჰარისონის სიმღერის „Here Comes the Sun“ სახელწოდების გამეორების თავიდან ასაცილებლად საბოლოო სახელად მიენიჭა უბრალოდ Sun King. სიმღერის ჟღერადობა თანადათანობით შემოდის წინა სიმღერის You Never Give Me Your Money დიმინუენდოს ფონზე, ხოლო სრულდება მოულოდნელად, რასაც მოჰყვება უკვე შემდეგი სიმღერა „Mean Mr. Mustard“ რინგოს დასარტყამი საკრავების უცაბედი შემოსვლით. სიმღერის ბოლო სამ სტრიქონში ხდება რომანსულ ენათა ხელოვნური შერევა. 1969 წელს ლენონი ტექსტის შესახებ თავის ინტერვიუში ამბობს: „ჩვენ წამოვიწყეთ ხუმრობა, გახსოვთ ალბათ, „cuando para mucho“. ასე რომ, ჩვენ ის იყო შევქმენით... პოლს სკოლიდან ახსოვდა რამდენიმე ესპანური სიტყვა. მოკლედ ჩვენ გვჭირდებოდა რამდენიმე ესპანური სიტყვა, რომელიც ჟღერადობაში მოვიდოდა და ჩვენ მივიღეთ „chicka ferdy“. ეს არაფერს არ ნიშნავს ჩემთვის, მაგრამ ბავშვურ ენაზე არის: „ნა-ნა! ნა-ნა-ნა!“.“ ჯონ ლენონი – მრავალ-ბილიკიანი სოლო ვოკლები, რითმ-გიტარა, მარაკასი პოლ მაკ-კარტნი – ჰარმონიული ვოკალები, fuzz ბას-გიტარა ჯორჯ ჰარისონი – ჰარმონიული ვოკალები, სოლო-გიტარა რინგო სტარი – დასარტყამი საკრავები, ბონგოები ჯორჯ მარტინი – Lowrey ორRანი
ტედი

ტედი (გერმ. Tödi) — გლარნის ალპების უმაღლესი მწვერვალი. აღმართულია შვეიცარიის კანტონების გრაუბიუნდენისა (სამხრეთით) და გლარუსის (ჩრდილოეთით) საზღვარზე. სიმაღლე 3614 მ. ვრცელდება გლარნის ალპების დასავლეთ ნაწილში, შვეიცარიის კომუნებს ლინთალსა (ჩრდილოეთით) და დისენტისს (სამხრეთით) შორის. შედგება სამი პიკისაგან; უმაღლესია დასავლეთის მწვერვალი. გეოლოგიური თვალსაზრისით ეკუთვნის აარის მასივის აღმოსავლეთ ნაწილს. ტედი უზარმაზარი მთის მასივია, რომელიც მდინარე ლინთის აუზის წყალგამყოფია. ტედის მასივის სამხრეთით გავრცელებულია გნაისები. დაფარულია მყინვარებით და მუდმივი თოვლით. მყინვარებიდან აღსანიშნავია ბიფერტენის მყინვარი (სიგრძე 4 კმ), რომელიც ტედიდან აღმოსავლეთით ეშვება. მწვერვალზე პირველი ასვლა განხორციელდა 1824 წელს. ტედი – ცნობები (ინგლისური)
რაფაელ-ბუსტილიოს პროვინცია

რაფაელ-ბუსტილიოს პროვინცია (ესპ. Provincia de Rafael Bustillo) — პროვინცია ბოლივიაში, პოტოსის დეპარტამენტში. სახელი ეწოდა ბოლივიელი დიპლომატისა და საგარეო საქმეთა მინისტრის — რაფაელ ბუსტილიოს პატივსაცემად. დედაქალაქია უნსია, უდიდესი ქალაქი — ლიალიაგუა. რაფაელ-ბუსტილიო ერთ-ერთია პოტოსის დეპარტამენტის თექვსმეტი პროვინციიდან. ჩრდილო-დასავლეთით ესაზღვრება ორუროს დეპარტამენტი. ჩრდილოეთიდან სამხრეთისკენ, ისევე როგორც აღმოსავლეთიდან დასავლეთისკენ, გადაჭიმულია 70 კმ-ზე, ხოლო მთლიანი ფართობი 2 249 კმ²-ს შეადგენს. 1992 წლის აღწერისას, მოსახლეობა 76 254 ადამიანს შეადგენდა, 2001 წელს კი 77 566-ს, ანუ ადგილი ჰქონდა 1,7 %-იან ზრდას. 74 % ლაპარაკობს ესპანურად, 86 % კეჩუაზე. მოსახლეობის 46 %-ს არ აქვს ელექტროენერგია. 41 % დასაქმებულია სასოფლო-სამეურნეო სფეროში, 11 % მაღაროებში, 11 % მრეწველობაში, 37 % მომსახურების სფეროში (2001). მორწმუნეთა 90.5 % კათოლიკეა, 6.7 % პროტესტანტი. მოსახლეობის ძირითადი ნაწილი კეჩუასა და აიმარას შთამომავლები არიან. პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები სოციალური მონაცემები 18°28′ ს. გ. 66°28′ დ. გ.﻿ / ﻿18.467° ს. გ. 66.467° დ. გ.﻿ / -18.467; -66.467